cyanic-selkie/wikianc huggingface dataset:
সৌম্যজিৎ ঘোষ
ব্যক্তিগত জীবন
পশ্চিমবঙ্গের শিলিগুড়ি শহরের এক মধ্যবিত্ত পরিবারে সৌম্যজিত এর জন্ম, তার পিতা হরি শঙ্কর ঘোষ শিলিগুড়ি পুরসভার কর্মী, মা গৃহবধূ। সৌম্যজিত পিতামাতার একমাত্র সন্তান। ভারতে তিনি পাটিয়ালার NIS বেস এ কোচ ভবানী মুখার্জীর তবত্তাবধান এ অনুশীলন করেন। যখন বিদেশে থাকেন তখন তিনি সুইডেনের ফালকেনবার্গে কোচ পিটার কার্লসন এর তবত্তাবধান এ অনুশীলন করেন। ২৬শে আগস্ট ২০১৪ র হিসাব অনুসারে সৌম্যজিত ঘোষ ভারতের চার নম্বর টেবিল টেনিস খেলোয়াড় ছিলেন।
প্রাথমিক কেরিয়ার
২০১০ সালে সৌম্যজিত বাহরিনএ অনুষ্ঠিত বিশ্ব জুনিয়র চ্যাম্পিয়নশিপ এ মিক্সড ডাবলস বিভাগে ব্রোঞ্জ পদক পান। ২০১১ সালের বিশ্ব জুনিয়র চ্যাম্পিয়নশিপে কোয়ার্টার ফাইনালে সাউথ কোরিয়ার বিরুদ্ধে দুটি সিঙ্গেলস ম্যাচেই জিতে জাতীয় টেবিল টেনিস দলের জন্য ব্রোঞ্জ পদক নিয়ে আনেন। ২০১১র এশিয়া জুনিয়র চ্যাম্পিয়নশিপে ভারতীয় টেবিল টেনিস দলের গুরুত্বপূর্ণ সদস্য ছিলেন।
২০১৩
২০১৩ সালে ৭৪তম জাতীয় টেবিল টেনিস চ্যাম্পিয়ানশিপের ফাইনালে ছয় বার জয়ী শারাথ কামালকে পরাস্ত করে সর্বকনিষ্ট জাতীয় চ্যাম্পিয়ন হিসাবে রেকর্ড সৃষ্টি করেন। কর্নাটকএর ধারওয়াদ এ আন্তঃপ্রতিষ্ঠান টেবিল টেনিস চ্যাপমিয়নশিপে সিঙ্গেলস এ জয়লাভ করে তিনি তার পারফরমেন্স বজায় রাখেন। স্যান্টোসে অনুষ্ঠিত ব্রাজিল ওপেন প্রতিযোগীতায় অনূর্ধ্ব একুশ বিভাগে সিঙ্গেলস জয় করেন।
২০১৪
২০১৪ সালে গোয়ায় অনুষ্ঠিত লুসোফোনিয়া গেমস এ তিনি মিক্সড ডাবলস এবং পুরুষদের দলগত ইভেন্ট এ সবর্নপদক জয় করেন এবং পুরুষ সিঙ্গেলস ও ডাবলস বিভাগে যথাক্রমে রৌপ্য এবং ব্রোঞ্জ পদক লাভ করেন। ২০১৪ সালে পাটনায় অনুষ্ঠিত সিনিয়র ন্যাশনাল র‍্যাংকিং টেবিল টেনিস চ্যাম্পিয়নশিপে তিনি কোয়ার্টার ফাইনালিস্ট হন। ২০১৪ র গ্লাসগো কমনওয়েলথ গেমসে সৌম্যজিত পুরুষ সিঙ্গেলস ও ডাবলস উভয় বিভাগেই কোয়ার্টার ফাইনালে পৌঁছান এবং দলগত ইভেন্টে তিনি সেমিফাইনাল অবধি পৌঁছান।
২০১৬
সৌম্যাজিত ২০১৬ রিও অলিম্পিকে অংশগ্রহণের যোগ্যতা অর্জন করেন ১৪ই এপ্রিল, ২০১৬ তে পুরুষদের ব্যক্তিগত ইভেন্টে প্রথম রাউন্ডেই থাইল্যান্ড এর Padasak Tanviriyavechakul এর কাছে হেরে অলিম্পিক অভিযান শেষ করেন।
আশরাফ জেহান
আশরাফ জেহান জামালি (জন্ম ৯ ফেব্রুয়ারি ১৯৫৭) একজন পাকিস্তানি বিচারক। ১৯৮৩ সালে পাকিস্তানের হায়দ্রাবাদ, জিন্নাহ আইন কলেজ থেকে স্নাতক পাস করার পরে তিনি ১৯৮৭ সালে সিভিল জজ ও প্রথম শ্রেণির ম্যাজিস্ট্রেট হিসাবে বিচারিক চাকরিতে যোগদান করেন। এবং ২০০৩ সালে জেলা ও দায়রা জজ করাচি (পূর্ব) হিসাবে পদোন্নতি পান। ২০১২ সালে তিনি সিন্ধু হাইকোর্টের অতিরিক্ত বিচারক হিসাবে নিয়োগ পেয়েছিলেন এবং ২০১৩/১৪ সালে তিনি ফেডারেল শরীয়ত আদালতের প্রথম মহিলা বিচারক ছিলেন। তিনি পাকিস্তানের চব্বিশতম প্রধান বিচারপতি বিচারপতি আনোয়ার জহির জামালির স্ত্রী ।
কথা রত্নাকর
কথা রত্নাকর হল ড° ধ্রুবজ্যোতি বরা দ্বারা রচিত একটি উপন্যাস। স্বাধীনতার উত্তর কালে, অসমের পিছিয়েপড়া সমাজের একটি অনুন্নত সম্প্রদায়ের জীবনকে কেন্দ্র করে সমাজবাদী রাজনৈতিক আন্দোলন এবং মহাপুরুষীয়া ধর্মের প্রভাবে হওয়া পরিবর্তন বর্ণিত হয়েছে এই উপন্যাসটিতে। দৈনিক জনসাধারণ কাগজ পর্যায়ক্রমে প্রকাশিত এই উপন্যাসটির প্রথম প্রকাশ হয় ২০০৭ সালে। কথা রত্নাকর ২০০৯ সালের সাহিত্য অকাডেমি পুরস্কার লাভ করে।
কাহিনীর সারাংশ
কথা রত্নাকর বিস্তৃত পটভূমিতে রচিত একটি উপন্যাস। অতিকথা রূপকথায় পরিপূর্ণ আসামের গ্রাম্য জীবনের সুখ দুঃখ, হিংসা অসূয়া প্রেম ভালবাসায় নিহিত হয়ে থাকা মানবীয় প্রবৃত্তি এবং আসামের বর্ণিল নৈসর্গ উজ্জীবিত হয়ে উঠেছে কাহিনীকারের লেখনিতে। বইটির কাহিনীটি তিনটি খণ্ডে রচিত।
সমালোচনা
কথা রত্নাকর এক সফল উপন্যাস হিসাবে পরিগণিত হয়েছে। সাহিত্য অকাডেমি পুরস্কার লাভ করার আগেই গ্রন্থটি তিনবার পুনর্মুদ্রণ করতে হয়েছিল। বিশিষ্ট সাহিত্যিক নলিনীধর ভট্টাচার্য লিখেছেন "ঔপনিবেশিক কালপর্বের, উজনি আসামের একটি পিছিয়েপড়া কৈবর্ত সমাজের জীবন, পরিবেশ, সুখ-দুঃখ, হাঁসি-কান্না, লোভ, ক্ষোভ, বিদ্রোহ, শিক্ষাহীনতা, জাতিভেদের ঘৃণার আবর্তে দুঃখবরণ, অন্তবের্দনা এবং স্বপ্নের কলাত্মক উপস্থাপন উপন্যাসটির মূল কথা।"
সাহিত্য ডট অর্গে ধ্রুবজ্যোতি শর্মা কথা রত্নাকরের গ্রন্থ আলোচনাতে লিখেছেন " একটি  সমাজের ছোট-বড় সকল দিক জুড়ে ছোট-বড় কাহিনীগুলিকে কাহিনীর রূপ দিয়ে ‘কথা রত্নাকর’ যেন এক আধুনিক আখ্যান। গ্রাম্য জীবনে পরিপূর্ণ সুখ-দুঃখ, হিংসা-অসূয়ার বর্ণনায় সম্পূর্ণরূপে সফল ঔপন্যাসিক। প্রেম-ভালবাসা, সহায়তা-সহানুভূতির এক বহুল মিলনভূমি ‘কথা-রত্নাকর’ । মানবীয় প্রবৃত্তিও সুচারুভাবে পরিষ্ফুট হয়েছে উপন্যাসটিতে। শিক্ষাহীন, জাতিভেদ, সাম্প্রদায়িকতা জর্জর পিছিয়েপড়া একটি  সমাজের এক সুন্দর বিশ্লেষণ। ক্ষুধা এবং অর্থনৈতিক দৈন্যতা কীভাবে মানুষের প্রবৃত্তিতে হিংসার প্রলেপ ফেলতে পারে তা উপন্যাসটিতে সুন্দরভাবে অঙ্কন করা হয়েছে।"
এম .ও. এইচ. এফ. শাহজাহান
'''এম .ও. এইচ. এফ. শাহজাহান''' একজন ভারতীয় রাজনীতিবিদ। তিনি কেন্দ্রশাসিত অঞ্চল পুদুচেরির ভারতীয় জাতীয় কংগ্রেসের সদস্য। তিনি ২০১৬ সালের পুডুচেরি বিধানসভা নির্বাচনে ক্যালাপেট আসন থেকে  ৫০০ ভোটের সংক্ষিপ্ত ব্যবধানে জয় পেয়েছিলেন। এখানে তিনি অল ইন্ডিয়া এন. আর কংগ্রেসের প্রার্থী পি. এম. এল. কল্যাণসুন্দরামকে হারিয়েছিলেন যিনি এর আগে ২০১১ সালের পুডুচেরি বিধানসভা নির্বাচনে একই আসনে তাকে পরাজিত করেছিলেন। তিনি পুডুচেরি সরকারের রাজস্ব, পরিবহন, তথ্যপ্রযুক্তি, সংখ্যালঘু বিষয়ক মন্ত্রী ছিলেন। এর আগে তিনি ২০০১ থেকে ২০১১ পর্যন্ত লসপেট আসনের প্রতিনিধিত্ব করেছেন। তিনি এম. ও. এইচ. ফারুকের পুত্র যিনি পুদুচেরির প্রাক্তন মুখ্যমন্ত্রী ছিলেন।
মার্ক ওয়াটার্স
মার্ক স্টিভেন ওয়াটার্স (ইংরেজি ভাষায়: Mark Stephen Waters) (জন্ম: ৩০শে জুন, ১৯৬৪) মার্কিন চলচ্চিত্র পরিচালক। তিনি ওহাইও অঙ্গরাজ্যের ক্লিভল্যান্ডে জন্মগ্রহণ করেন। তার করা সবচেয়ে বিখ্যাত সিনেমা সম্ভবত "জাস্ট লাইক হেভেন", "ফ্রিকি ফ্রাইডে" এবং "মিন গার্লস"।
মার্ক চিত্রনাট্য লেখক ডেনিয়েল ওয়াটার্সের ভাই। তার স্ত্রী মার্কিন অভিনেত্রী ডাইনা স্পাইবি। তারা ২০০০ সালে বিয়ে করেন। মার্ক অ্যামেরিকান ফিল্ম ইনস্টিটিউট থেকে স্নাতক ডিগ্রি লাভ করেছেন। আর প্যারামাউন্ট পিকচার্‌সের সাথে তার একটি চুক্তি রয়েছে, সিনেমা নির্মাণ বিষয়ে।
২০০৬ সালে যে ১২০ জনকে একাডেমি অফ মোশন পিকচার আর্টস অ্যান্ড সাইন্সেস-এ যোগ দেয়ার জন্য আমন্ত্রণ করা হয়েছিল তাদের মধ্যে তিনি একজন।
বিনোদপুর ইউনিয়ন, মহম্মদপুর
বিনোদপুর ইউনিয়ন বাংলাদেশের মাগুরা জেলার একটি প্রশাসনিক এলাকা।
অবস্থান ও আয়তন
বিনোদপুর ইউনিয়ন খুলনা বিভাগের মাগুরা জেলার মহম্মদপুর উপজেলার অন্তর্গত। মহম্মদপুর উপজেলা সদর হতে ১০ কিলোমিটার দূরে অবস্থিত এই ইউনিয়নের আয়তন ১৪.৭০ বর্গ কিলোমিটার।
ইতিহাস
বিনোদপুর ইউনিয়নটি অত্র অঞ্চলের প্রাচীন ইউনিয়ন। যতদুর জানা গিয়েছে, ১৮৭০ সালে বিনোদপুর প্রথম পঞ্চায়েত পদ্ধতির আওতায় আসে। বর্তমান পরিষদ ভবনটি ১৯৬৩ সালে নির্মিত হয়।
ভাষা ও সংস্কৃতি
বিনোদপুর ইউনিয়নের ভূ-প্রকৃতি ও ভৌগোলিক অবস্থান এই এলাকার মানুষের ভাষা ও সংস্কৃতি গঠনে ভূমিকা রেখেছে।  বাংলাদেশের দক্ষিণ-পূর্ব অঞ্চলে অবস্থিত এই ইউনিয়নের পার্শ্বে রয়েছে  নবগঙ্গা নদী যার পূর্ব পাশে দীঘা ইউনিয়ন, দক্ষিনে রাজাপুর ইউনিয়ন, উত্তরে বগীয়া ইউনিয়ন এবং পশ্চিমে চাউলিয়া ইউনিয়ন অবস্হিত।  এখানে ভাষার মূল বৈশিষ্ট্য বাংলাদেশের অন্যান্য জেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। ইউনিয়নের আঞ্চলিক ভাষার সাথে সন্নিহিত যশোর, খুলনা ও ফরিদপুর এলাকার ভাষার অনেকটা সাযুজ্য রয়েছে। নবগঙ্গা নদীর গতিপ্রকৃতি   এলাকার মানুষের আচার-আচরণ, খাদ্যাভ্যাস, ভাষা, সংস্কৃতিতে ব্যাপক প্রভাব ফেলেছে বলে বিশেষজ্ঞরা মনে করেন।<mapframe latitude="23.441357" longitude="89.532394" zoom="1" width="301" height="172" align="right"/>এই এলাকার ইতিহাস পর্যালোচনায় দেখা যায় যে  সভ্যতা বহুপ্রাচীন।  সাংস্কৃতিক পরিমন্ডলে বিনোদপুরের অবদানও অনস্বীকার্য। ব্রিটিশ বিরোধী আন্দোলনের অন্যতম ব্যক্তিত্ব গনেশ ঘোষ এই বিনোদপুর ইউনিয়নের সন্তান।
বিনোদপুর ইউনিয়নের ইতিহাস
বিনোদপুর ইউনিয়ন অত্র অঞ্চলের প্রাচীন ইউনিয়ন। স্থানীয় পর্যায়ের শাসন ব্যবস্থায় প্রথমে ছিল পঞ্চায়েত পদ্ধতি পরবর্তিতে আসে প্রেসিডেন্ট পদ্ধতি। বর্তমানে চেয়ারম্যান- মেম্বার সমন্বিত পদ্বতি। সেই পঞ্চায়েত পদ্ধতির সময় থেকেই বিনোদপুরে স্থানীয় শাসন পদ্ধতি চালু হয়েছে। যতদুর জানা গিয়েছে ১৮৭০সালে বিনোদপুর প্রথম পঞ্চায়েত পদ্ধতির আওতায় আসে। বর্তমান পরিষদ ভবনটি ১৯৬৩ সালে নির্মিত হয়।
জনসংখ্যা উপাত্ত
২০১১ সালের আদম শুমারি অনুযায়ী এখানকার লোকসংখ্যা ৩৭,০৭৯ জন (প্রায়)।
শিক্ষা
২০০১ এর শিক্ষা জরীপ অনুযায়ী এখানে শিক্ষার হার - ৯৮%। এখানে রয়েছে মোট ৩৬টি শিক্ষা প্রতিষ্ঠান -
দর্শনীয় স্থানঃ
ঘুল্লিয়া শতাব্দী প্রাচীন কালী বট বৃক্ষ। বিনোদপুর চৌরাস্তা থেকে ২ কি.মি. দুরে ঘুল্লিয়া বাজারে এটির অবস্থান।
যোগাযোগ
জেলা সদর ও উপজেলা সদরের সংযোগ সড়কের মধ্যবর্তী স্থানে বিনোদপুর ইউনিয়ন অবস্থিত। ঢাকার সহিত সরাসরি বাস সার্ভিস চালু আছে। মাগুরা  এবং মহম্মদপুর উপজেলা থেকে বাস, টেম্পু, ভ্যান রিক্সা যোগে বিনোদপুরের সঙ্গে সার্বক্ষণিক যোগাযোগ ব্যবস্থা চালু আছে।
উল্লেখযোগ্য ব্যক্তিত্ব
১। বিপ্লবী গনেশ ঘোষ (ব্রিটিশ বিরোধী আন্দোলনে সক্রিয় যোদ্ধা)
২। বীর মুক্তিযোদ্ধা- আব্দুর রশিদ (সাবেক এমপি)
৩। প্রফেসর ড. আনন্দ কুমার সাহা (উপ-উপাচার্য রাজশাহী বিশ্ববিদ্যালয়ের)
৪। বীর মুক্তিযোদ্ধা- সাঈদুর রহমান (সাবেক ইউপি চেয়ারম্যান)
৬। বীর মুক্তিযোদ্ধা- মুহাম্মদ আবুল হাশেম (সাবেক মুসলিম বিবাহ ও তালাক রেজিস্ট্রার)
৭। ইঞ্জি. নুরুজ্জামান (সাবেক প্রধান প্রকৌশলী জনস্বাস্থ্য)
ফোনে ডাকা গণিকা
থাম্ব|267x267পিক্সেল|ইংল্যান্ডের একটি ফোনবাক্সে ফোনে ডাকা গণিকা বা কলগার্লদের জন্য "টার্ট কার্ড" (বিজ্ঞাপনপত্র) alt=[[Xaviera Hollander is a former call girl, as well as a madam and author.|ডান|থাম্ব| জাভিয়েরা হোলন্দার (Xaviera Hollander) একজন প্রাক্তন ওলন্দাজ ফোনে ডাকা গণিকা, পাশাপাশি একজন কুটনী (ম্যাডাম) এবং লেখক।]] ফোনে ডাকা গণিকা বা নারীসঙ্গী বা কলগার্ল বলতে সেইসব যৌনকর্মীকে বোঝায় যারা রাস্তার গণিকাদের মতো সাধারণ জনসাধারণের জন্য তার পেশা প্রদর্শন করে না, কিংবা কোনও যৌনপল্লী বা পতিতালয়ে বা ঐ জাতীয় কোনও প্রতিষ্ঠানে কাজ করে না। তবে তারা একটি সহচরী সরবরাহ সংস্থা দ্বারা নিযুক্ত হতে পারে। ফোনে ডাকা গণিকাদের যৌনসেবা ক্রয়কারীকে সাধারণত একটি দূরালাপনী নম্বরে কল করে ঐ গণিকার সাথে সাক্ষাতের স্থান-কাল নির্ধারণ করতে হয়। ফোনে ডাকা গণিকারা প্রায়শই পত্রিকায় এবং ইন্টারনেটের মাধ্যমে ছোট ছোট বিজ্ঞাপনে তাদের সেবার বিজ্ঞাপন দেয়, যদিও একজন মধ্যস্থতাকারী বিজ্ঞাপনদাতা, যেমন একটি সহচরী সরবরাহ সংস্থা (এসকর্ট এজেন্সি), সহচরীদের বিজ্ঞাপনের সাথে জড়িত থাকতে পারে। এছাড়া কিছু কিছু গণিকা একটি দালালের মাধ্যমে কাজ করতে পারে। ফোনে ডাকা গণিকারা হয় "অন্তর্মুখী" (ইনকল) উপায়ে কাজ করতে পারে, যেখানে খরিদ্দার তাদের সাথে দেখা করতে আসে, অথবা "বহির্মুখী" (আউটকল) উপায়ে কাজ করতে পারে, যেখানে তারা খরিদ্দারের কাছে যায়। কিছু অশ্লীল চলচ্চিত্র তারকাও সহচরী (এস্কর্ট) হিসেবে পরিচিত।
আন্তর্জাল (ইন্টারনেট)
অনেক ফোনে ডাকা গণিকা সরবরাহ সংস্থা (কলগার্ল এজেন্সি) এবং স্বাধীন ফোনে ডাকা গণিকাদের আন্তর্জালে নিজস্ব ওয়েবসাইট আছে। ইন্টারনেট একটি প্রধান মাধ্যম হয়ে উঠেছে যার মাধ্যমে গ্রাহকরা তাদের কাঙ্ক্ষিত যৌন সহচরী খুঁজে পান।  এগুলিতে সাধারণত মহিলার একটি ছবি প্রদান করা হয়, এবং কখনও কখনও তিনি যে ধরনের যৌন সেবা দিতে ইচ্ছুক, তারও উল্লেখ থাকে।
মাইকেল সাতা
মাইকেল চিলুফিয়া সাতা (Michael Chilufya Sata; জন্ম: ৬ জুলাই, ১৯৩৭ - মৃত্যু: ২৮ অক্টোবর, ২০১৪) উত্তর রোডেশিয়ার এমপিকায় জন্মগ্রহণকারী জাম্বিয়ার বিশিষ্ট রাজনীতিবিদ ছিলেন। জাম্বিয়ার ৫ম রাষ্ট্রপতি হিসেবে ২৩ সেপ্টেম্বর, ২০১১ তারিখ থেকে ২৮ অক্টোবর, ২০১৪ তারিখ পর্যন্ত দায়িত্ব পালন করেন। সমাজতান্ত্রিক গণতন্ত্রপন্থী হিসেবে জাম্বিয়ার বৃহত্তম রাজনৈতিক দল প্যাট্রিয়টিক ফ্রন্ট (পিএফ)-এর নেতৃত্ব দিয়েছেন তিনি।
রাজনৈতিক জীবন
১৯৯০-এর দশকে বহুদলীয় গণতান্ত্রিক আন্দোলন সরকারের আমলে তৎকালীন রাষ্ট্রপতি ফ্রেদেরিক চিলুবা’র অধীনে তিনি মন্ত্রী ছিলেন। ২০০১ সালে বিরোধী দলে চলে যান ও প্যাট্রিয়টিক ফ্রন্ট প্রতিষ্ঠা করেন। বিরোধীদলীয় নেতা হিসেবে তিনি কিং কোবরা নামে পরিচিতি পান।
অক্টোবর, ২০০৬ সালের নির্বাচনে তৎকালীন রাষ্ট্রপতি লেভি মোনাওয়াসা’র প্রবল প্রতিপক্ষরূপে আবির্ভূত হন। নির্বাচনে তিনি চিলুবা’র কাছ থেকে ব্যাপক সমর্থন পান। তারপরও তিনি নির্বাচনে পরাজিত হন। শুরুতে সাতা শীর্ষস্থানে থাকলেও পরবর্তীকালে মোনাওয়াসা প্রথম স্থানে চলে যান ও ২৭% ভোট পেয়ে তিনি তৃতীয় স্থান অধিকার করেন। ১৫০ সংসদীয় এলাকার ১২০টির ফলাফলে মোনাওয়াসা ৪২%, হাকাইন্দ হিচিলিমা ২৮% ও তাকে ২৭% ভোটপ্রাপ্তি দেখানো হয়। যখন সাতা’র সমর্থকেরা তা শুনে, তখন লুসাকা’র রাস্তায় দাঙ্গা বেঁধে যায়। ২ অক্টোবর জাম্বিয়ার নির্বাচন কমিশন মোনাওয়াসাকে আনুষ্ঠানিকভাবে বিজয়ী ঘোষণা করে। তাতে সাতাকে ২৯% ভোট পেয়ে দ্বিতীয় স্থান অধিকারী হিসেবে দেখানো হয়।
মোনাওয়াসা হৃদরোগে আক্রান্ত হলে ফ্রান্সে চলে যান। ১৫ জুলাই, ২০০৮ তারিখে সাতা আনুষ্ঠানিকভাবে মোনাওয়াসা’র স্বাস্থ্যের প্রশ্ন তোলেন। মন্ত্রণালয়ের মাধ্যমে ডাক্তারদের একটি দল গঠিত হয়। কিন্তু মোনাওয়াসা’র প্রকৃত অবস্থা জানায়নি। আগস্ট, ২০০৮ সালে মোনাওয়াসা’র মৃত্যুর পর সাতা পুনরায় উপ-নির্বাচনে প্রতিদ্বন্দ্বিতা করলেও অক্টোবর, ২০০৮ সালের ঐ নির্বাচনে পুনরায় স্বল্প ব্যবধানে হেরে যান রাষ্ট্রপতি রুপিয়াহ বান্দা’র কাছে। ২ নভেম্বর ফলাফল ঘোষিত হয়। এতে দেখা যায়, বান্দা ৪০% এবং সাতা ৩৮% ভোট পেয়েছেন। কিন্তু সাতা ধারাবাহিকভাবে বলতে থাকেন যে, তিনি পরাজিত হননি এবং বান্দা তার সাথে প্রতারণার আশ্রয় নিয়েছেন।
রাষ্ট্রপতি
দীর্ঘ দশ বছর বিরোধী দলে থেকে অবশেষে সাতা বান্দাকে ২০ সেপ্টেম্বর, ২০১১ তারিখে অনুষ্ঠিত রাষ্ট্রপতি নির্বাচনে বিজয়ী হন ও ক্ষমতায় আরোহণ করেন। প্রায় ৪৩% ভোট পান সাতা এবং তার প্রতিপক্ষ বান্দা পান ৩৬% ভোট। প্রধান বিচারপতি আর্নেস্ট সাকালা ২৩ সেপ্টেম্বর প্রত্যুষে সাতাকে বিজয়ী ঘোষণা করেন। পরবর্তীতে ঐদিনই তাকে শপথবাক্য পাঠ করানো হয়।
বাবা ফখরুদ্দীন সোহরাওয়ার্দী
বাবা ফখরুদ্দীন সোহরাওয়ার্দী দ্বাদশ শতাব্দীর একজন সূফী সাধক ছিলেন।
পেনুকান্দায় আসার আগে তিনি ইরানের সিস্তান ও শাহপুরের রাজা ছিলেন। তাঁর শিষ্যরা তাঁকে ইসলামের সত্য অনুসারী হিসাবে জানতেন, যিনি আল্লাহর সন্তুষ্টির জন্য দুনিয়া ত্যাগ করেছিলেন। তাঁর মুর্শিদ (আধ্যাত্মিক গুরু) ছিলেন তবরে-এলাম আলম বাদশাহ নাথার ভালি, যিনি নিজেই একজন রাজা ছিলেন এবং তিনি তিরুচিরাপল্লী (তামিলনাড়ু) নামক স্থানে বিশ্ব ত্যাগ করেছিলেন। তাঁর মুর্শিদের নির্দেশে কয়েক বছর চাকরি করার পরে, বাবা ফকরুদ্দিন প্রচারের জন্য পেনুকান্দায় চলে যান।
তিনি ভারতে 'বাবিয়া' নামে পরিচিত হন এবং বহু শতাব্দী ধরে তাঁর কিংবদন্তির প্রতি ব্যাপক জনপ্রিয় শ্রদ্ধার কারণে তাঁর নামটি গ্রহণ করা হয়েছিল। আজ তাঁর সমাধি ভারতের অন্ধ্র প্রদেশের অনন্তপুর জেলা, পেনুকান্দায় অবস্থিত।
১৯২৬ (ম্যাগাজিন)
১৯২৬ হল সাইপ্রাসের একটি মাসিক খেলাধুলা বিষয়ক ম্যাগাজিন যা নিকোসিয়ায় প্রকাশিত হয়। এটি বিভিন্ন খেলার অন্যতম পরিচালনাকারী ক্লাব এপিওইএল-এর অফিশিয়াল ম্যাগাজিন। ২০১৩ সাল থেকে ম্যাগাজিনটি নিয়মিত প্রকাশিত হয়ে আসছে।
ইতিহাস
২০১৩ সালে প্রতিষ্ঠিত হবার পর থেকেই ম্যাগাজিনটি মিডিয়াপ্রো কর্তৃক প্রকাশিত হয়ে আসছে। এপিওইএল-এর অফিশিয়াল ম্যাগাজিন হিসেবে সাইপ্রাসের অন্যতম ক্লাব এপিওইএল নিকোসিয়ার যাবতীয় তথ্যাবলী এই ম্যাগাজিনে স্থান পায়। ম্যাগাজিনটির নামকরণই করা হয়েছে এই ক্লাবের প্রতিষ্ঠা বছর অনুযায়ী। মার্চ, ২০১৩ সালে ম্যাগাজিনের প্রথম সংখ্যা প্রকাশিত হয় এবং পুরো দ্বীপজুড়ে সকল বিক্রয়কেন্দ্রে তা পাওয়া গেছে। বিক্রয়কেন্দ্রসমূহের মধ্যে দ্য অরেঞ্জ শপ (এপিওইএল-এর অফিশিয়াল স্টোর) এবং অনলাইন বিক্রয়কেন্দ্র রেডপয়েন্ট.কম উল্লেখযোগ্য।
বিষয়বস্তু
ম্যাগাজিনটি এপিওইএল-এর দল (ফুটবল, বাস্কেটবল, ফুটসাল, ভলিবল, ওয়াটার পোলো) এবং অন্যান্য পৃথক খেলা, যেমন (তীর ছোঁড়া, বোলিং, সাইক্লিং, দৌঁড়, সাঁতার, টেবিল টেনিস) ইত্যাদি বিষয়ে সাক্ষাৎকার, উপস্থাপনা প্রভৃতি অনুষ্ঠানের আয়োজন করে থাকে। এর প্রধান আকর্ষণ ফুটবল, কারণ সাইপ্রাসে এই খেলাই সবচাইতে বেশি জনপ্রিয়।
জম্মু জেলা
জম্মু জেলা হল ভারতের জম্মু ও কাশ্মীরের একটি জেলা। জেলা সদর হল জম্মু শহর। ২০১১ সালের হিসাবে এটি কাশ্মীরের  সর্বাধিক জনবহুল জেলা (২২টির মধ্যে)।
জনসংখ্যার উপাত্ত
২০১১ সালের আদমশুমারি অনুসারে জম্মু জেলার জনসংখ্যা ১৫,২৯,৯৫৮ জন। জেলাটির প্রতি বর্গকিলোমিটারে জনসংখ্যার ঘনত্ব ৬৫৩ জন (৫২৮ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ১২.৭৪%। জম্মুতে লিঙ্গ অনুপাত রয়েছে প্রতি ১,০০০ পুরুষ প্রতি ৮৮০ জন মহিলা এবং এর সাক্ষরতার হার ৮৩.৪৫%।
নগর/গ্রামীণ জনসংখ্যা
২০১১ সালের আদমশুমারির জন্য জম্মু জেলার মোট জনসংখ্যার মধ্যে ৫০.০০ শতাংশ জেলার নগর অঞ্চলে বাস করে। মোট ৭,৬৫,০১৩ জন শহরাঞ্চলে বাস করেন, যার মধ্যে পুরুষ ৪,১২,২১৮ জন এবং ৩,৫২,৭৯৫ জন মহিলা। ২০১১ সালের আদমশুমারির তথ্য অনুসারে জম্মু জেলার নগর অঞ্চলে লিঙ্গ অনুপাত ৮৫৬। একইভাবে ২০১১ সালের আদমশুমারিতে জম্মু জেলায় শিশু লিঙ্গের অনুপাত ছিল ৮২৩। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৭৩,২৬২ জন, যার মধ্যে পুরুষ এবং মহিলা যথাক্রমে ৪০,১৪৮ এবং ৩৩,০৭৮ জন। জম্মু জেলার এই শিশুসংখ্যার জনসংখ্যা মোট শহুরে জনসংখ্যার ৯.৭৫%। জম্ম জেলায় গড় সাক্ষরতার হার ৮৮.৫১% এবং পুরুষ এবং মহিলাদের মধ্যে সাক্ষরতার হার যথাক্রমে ৯২.৩৯% এবং ৮৩.৯৯%। প্রকৃত সংখ্যায় ৬,১২,২৫৪ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৩,৪৩,৭১৬ জন এবং ২,৬৮,৫৩৮ জন।
২০১১ সালের আদমশুমারি অনুসারে জম্মু জেলার ৫০.০০% জনগোষ্ঠী গ্রামে বাস করে। জম্মু জেলার গ্রামীণ অঞ্চলে মোট জনসংখ্যা ৭,৬৪,৯৪৫ জন, যার মধ্যে পুরুষ এবং মহিলার সংখ্যা যথাক্রমে ৪,০১,৬০৩ এবং ৩,৬৩,৩৪২ জন। জম্মু জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৫ জন মহিলা। যদি জম্মু জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৭৭৪টি  মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৯৪,১০১ জন, যার মধ্যে ছেলে ৫৩,০৫৮ জন এবং মেয়ে ৪১,০৪৪ জন।
গৃহহীন
২০১১ সালে জম্মু ও কাশ্মীরের জম্মু জেলায় মোট ৩৬৬ পরিবার ফুটপাতে, বা গৃহহীনভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ১,৭৪১ এর সংখ্যা। এটি জম্মু জেলার মোট জনসংখ্যার প্রায় ০.১১%।
ম্যাগি স্মিথ
ডেম মার্গারেট নাটালি স্মিথ, সিএইচ, ডিবিই (ইংরেজি: Dame Margaret Natalie Smith, জন্ম: ২৮ ডিসেম্বর ১৯৩৪) হলেন একজন ইংরেজ অভিনেত্রী। ৬৬ বছরের কর্মজীবনে তিনি মঞ্চ, চলচ্চিত্র ও টেলিভিশনে অভিনয় করেছেন। তিনি পঞ্চাশের অধিক চলচ্চিত্রে অভিনয় করেছেন। ছয় দশক ধরে ব্রিটিশ সংস্কৃতির অন্যান্য ব্যক্তিত্ব স্মিথকে প্রদর্শন কলায় তার অবদানের জন্য রাণী দ্বিতীয় এলিজাবেথ ১৯৯০ সালে ডেমহুড প্রদান করেন, এবং নাটকে তার কাজের স্বীকৃতিস্বরূপ তিনি রাণীর কাছ থেকে ২০১৪ সালে কম্প্যানিয়ন অব অনার লাভ করেন।
জম্মু জেলা
ধর্ম
মুসলিম প্রধান রাজ্যের জম্মু জেলা হল একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১৫,২৯,৯৫৮; হিন্দু ধর্মাবলম্বী ছিল ৮৪.২৭%, মুসলমানরা ৭.০৩%, শিখ ৭.৪৭% এবং খ্রিস্টান ০.৭৯%। জেলাতে ১২,৮৯,২৪০ জন হিন্দু, ১,০৭,৪৯৮ জন মুসলিম, ১,১৪,২৭২ জন শিখ ও  ১২,১০৪ জন খ্রিস্টান ধর্মের মানুষ বসবাস করেন।
ম্যাগি স্মিথ
স্মিথ ১৯৫২ সালে অক্সফোর্ড প্লেহাউজের শিক্ষার্থী থাকাকালীন মঞ্চে অভিনয় শুরু করেন এবং ১৯৫৬ সালে ব্রডওয়ের নিউ ফেসেস নাটকে অভিনয়ের মধ্য দিয়ে পেশাদার কর্মজীবন শুরু করেন। লন্ডন মঞ্চে তার দ্য প্রাইভেট ইয়ার ও দ্য পাবলিক আই (১৯৬২), হেডা গ্যাবলার (১৯৭০), ভার্জিনিয়া (১৯৮১), দ্য ওয়ে অব দ্য ওয়ার্ল্ড (১৯৮৪) এবং ট্রি টল ওমেন (১৯৯৪) নাটকে অভিনয়ের জন্য রেকর্ড সংখ্যক পাঁচবার শ্রেষ্ঠ অভিনেত্রী বিভাগে ইভেনিং স্ট্যান্ডার্ড পুরস্কার লাভ করেন। তিনি প্রাইভেট লাইভ্‌স (১৯৭৫) ও নাইট অ্যান্ড ডে (১৯৭৯) নাটকের জন্য টনি পুরস্কারের মনোনয়ন লাভ করেন এবং ১৯৯০ সালে লেটিস অ্যান্ড লাভেজ নাটকের জন্য এই পুরস্কার লাভ করেন। তার অন্যান্য উল্লেখযোগ্য মঞ্চ ভূমিকা হল স্ট্রাটফোর্ড শেকসপিয়ার উৎসবের অ্যান্থনি অ্যান্ড ক্লিওপ্লেট্রা (১৯৭৬), ও ম্যাকবেথ (১৯৭৮), এবং ওয়েস্ট এন্ড থিয়েটারের আ ডেলিকেট ব্যালেন্স (১৯৯৭) ও দ্য ব্রেথ অব লাইফ (২০০২)।
পর্দায় তিনি ১৯৫৮ সালের অপরাধধর্মী চলচ্চিত্র নোহোয়্যার টু গো (১৯৫৮) এ অভিনয় করে প্রথম সকলের দৃষ্টি কাড়েন। এই ছবিতে অভিনয়ের জন্য তিনি তার প্রথম বাফটা পুরস্কারের মনোনয়ন লাভ করেন। তিনি রেকর্ড সংখ্যক চারবার শ্রেষ্ঠ প্রধান অভিনেত্রী বিভাগে বাফটা পুরস্কার লাভ করেন, যার মধ্যে রয়েছে দ্য প্রাইম অব মিস জঁ ব্রদি (১৯৬৯), আ প্রাইভেট ফাংকশন (১৯৮৪), আ রুম উইথ আ ভিউ (১৯৮৬) ও দ্য লোনলি প্যাসন অব জুডিথ হির্ন (১৯৮৮) ছবিতে অভিনয়ের জন্য এবং টি উইথ মুসোলিনি (১৯৯৯) ছবিতে অভিনয়ের জন্য একবার শ্রেষ্ঠ পার্শ্ব অভিনেত্রী বিভাগে বাফটা পুরস্কার লাভ করেন। তিনি ছয়বার একাডেমি পুরস্কারের মনোনয়ন লাভ করেন, যার মধ্যে দ্য প্রাইম অব মিস জঁ ব্রদি (১৯৬৯) ছবিতে অভিনয়ের জন্য শ্রেষ্ঠ অভিনেত্রীর জন্য একাডেমি পুরস্কার এবং ক্যালিফোর্নিয়া সুইট (১৯৭৮) ছবিতে অভিনয়ের জন্য শ্রেষ্ঠ পার্শ্ব অভিনেত্রীর জন্য একাডেমি পুরস্কার লাভ করেন। তিনি ছয়জন অভিনেত্রীর জন্য একজন, যিনি এই দুই বিভাগেই পুরস্কার লাভ করেছেন। তার অস্কার মনোনয়নপ্রাপ্ত অন্যান্য চলচ্চিত্রগুলো হল ওথেলো (১৯৬৫), ট্রাভেল্‌স উইথ মাই আন্ট (১৯৭২), আ রুম উইথ আ ভিউ (১৯৮৬) এবং গসফোর্ড পার্ক (২০০১)। এছাড়া তিনি তিনবার গোল্ডেন গ্লোব পুরস্কার অর্জন করেন।
ফিফা ক্লাব বিশ্বকাপ সম্প্রচারকের তালিকা
এই পাতাটি ফিফা ক্লাব বিশ্বকাপ প্রতিযোগিতার টেলিভিশন সম্প্রচারকদের সম্পর্কে রচিত।
ম্যাগি স্মিথ
প্রারম্ভিক জীবন
মার্গারিটা নাটালি স্মিথ ১৯৩৪ সালের ২৮শে ডিসেম্বর এসেক্সের ইলফোর্ডে জন্মগ্রহণ করেন। তার পিতা নাথানিয়েল স্মিথ (১৯০২-১৯৯১) ছিলেন একজন জনস্বাস্থ্য চিকিৎসক। তিনি অক্সফোর্ড বিশ্ববিদ্যালয়ে কাজ করতেন। স্মিথের মাতা মার্গারেট হাটন (জন্মনাম লিটল, ১৮৯৬-১৯৭৭) ছিলেন একজন স্কটিশ সচিব।   স্মিথের পিতামাতা গ্লাসগো থেকে নিউক্যাসল হয়ে লন্ডন আসার পথে ট্রেনে তাদের প্রেমের পরিচয় ও প্রণয়ের গল্প শুনাতেন। চার বছর বয়সে তিনি তার পরিবারের সাথে অক্সফোর্ডে চলে যান। তার দুই ছোট যমজ ভাই রয়েছে। তারা হলেন অ্যালিস্টার (১৯৮১ সালে মারা যান) ও ইয়ান। ইয়ান স্থাপত্য স্কুলে পড়াশুনা করেন। স্মিথ ১৬ বছর বয়স পর্যন্ত অক্সফোর্ড হাই স্কুলে পড়াশুনা করেন এবং পরে অক্সফোর্ড প্লেহাউজে অভিনয় বিষয়ে পড়াশুনা করেন।
সুসান ওয়েবার (ইতিহাসবিদ)
প্রাথমিক জীবন এবং শিক্ষা
সুসান ওয়েবারের জন্ম নিউ ইয়র্ক সিটির ব্রুকলিনে। তিনি আইরিস এবং মারে ওয়েবার দম্পতির কন্যা। তার বাবা ছিলো একজন জুতো আনুষঙ্গিক বিভিন্ন সরঞ্জাম প্রস্তুতকারী এবং তার মা ছিলো একজন গৃহিণী। তার দাদা-দাদী রাশিয়া থেকে নিউ ইয়র্ক সিটিতে চলে এসেছিলেন। তার মা আলঙ্কারিক শিল্পের প্রতি তার আগ্রহকে মেনে নিয়েছিলো। তিনি নিউ ইয়র্ক সিটি অঞ্চলে একটি অ-আচারনিষ্ঠ ইহুদি পরিবারে বেড়ে ওঠেন; তার লালন-পালনের সংক্ষিপ্তসার হিসাবে ওয়েবার বলেছিলেন: "আমরা সাংস্কৃতিকভাবে ইহুদি ছিলাম।"
তিনি লন্ডনের রয়্যাল কলেজ অফ আর্টেও পড়াশোনা করেছেন, সেখান থেকেই তিনি পিএইচডি (১৯৯৮) অর্জন করেছেন ই.ডাব্লিউ গডউইনের আসবাবের উপর একটি থিসিস সহ।
কর্মজীবন
ওয়েবার ওপেন সোসাইটি ইনস্টিটিউটের (ওএসআই) নির্বাহী পরিচালক ছিলেন, প্রায় ২৪টি বিভিন্ন স্বাধীন ফাউন্ডেশনে একটি সংঘবদ্ধ নাম যা বিশ্বজুড়ে মত প্রকাশের স্বাধীনতার অগ্রগতির জন্য কাজ করে। ওএসআই ব্যক্তি এবং সমিতিগুলিকে অনুদানের মাধ্যমে সাংস্কৃতিক বিনিময়কেও সমর্থন করে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (September 2016)">উদ্ধৃতি প্রয়োজন  ] ১৯৯১ সালে, সোরোসকে পার্সন্স স্কুল অফ ডিজাইনের স্নাতক শিক্ষার পরিচালক পদ থেকে বরখাস্ত করা হয়। এরপর তিনি তার স্বামীর ২০ মিলিয়ন ডলার অর্থ দিয়ে ১৯৯০ সালে নিজেই একটি স্কুল শুরু করেছিলেন, প্রতিষ্ঠা করেন বার্ড স্নাতক কেন্দ্র যেখানে তিনি আলঙ্কারিক কলা-ইতিহাসের অধ্যাপক। বিজিসি (বার্ড গ্র্যাজুয়েশন সেন্টার) আলঙ্কারিক এবং ফলিত কলা, সাংস্কৃতিক এবং নকশার ইতিহাস, উদ্যানের ইতিহাস এবং ভূদৃশ্য (ল্যান্ডস্কেপ) অধ্যয়নের ইতিহাসে স্নাতক ডিগ্রি দিয়ে থাকে। বার্ড সেন্টার মার্কিন যুক্তরাষ্ট্রে কেবলমাত্র চারটি জায়গার মধ্যে একটি যেখানে একজন ছাত্র আলঙ্কারিক কলায় উচ্চতর ডিগ্রি অর্জন করতে পারে। অন্যান্যগুলো হলো উইন্টারথার জাদুঘর প্রোগ্রাম যা ডেলাওয়্যার বিশ্ববিদ্যালয়ের সাথে সম্পর্কিত, পার্সসন প্রোগ্রাম এবং স্মিথসোনিয়ানের সাথে যৌথভাবে জর্জ ওয়াশিংটন বিশ্ববিদ্যালয়।
ব্যক্তিগত জীবন
১৯৮৩ সালে ওয়েবার কোটিপতি জর্জ সোরোসকে বিয়ে করেছিলেন। জর্জ ছিলো তার চেয়ে চব্বিশ বছরের বড় এবং ওপেন সোসাইটি ইনস্টিটিউটে (ওএসআই) এর প্রাথমিক অবদানকারীদেরও একজন। তাদের দুটি সন্তান রয়েছে, একজন আলেকজান্ডার (জন্ম ১৯৮৫) এবং অপরজন গ্রেগরি (জন্ম ১৯৮৮)। ২০০৫ সালে তাদের (সোরোস দম্পতির) বিবাহবিচ্ছেদ হয়েছিল।
গ্রন্থপঞ্জি
▪ সোরোস, সুসান ওয়েবার (সম্পাদনা) (২০০৬)। জেমস 'অ্যাথেনিয়ান' স্টুয়ার্ট: দ্য রিডিসকোভারি অভ এন্টিভিটি (বার্ড গ্র্যাজুয়েট সেন্টার ফর স্টাডিজ ইন স্ট্রোডিয়েন্ট আর্টস, ডিজাইন অ্যান্ড কালচার)। নিউ হ্যাভেন, সিটি এবং লন্ডন: ইয়েল বিশ্ববিদ্যালয় প্রেস
▪ সোরোস, সুসান ওয়েবার এবং স্টেফানি ওয়াকার (সংস্করণ) (২০০৪)। ক্যাসেটেলা এবং ইতালীয় প্রত্নতাত্ত্বিক গহনা (সজ্জা শিল্প, নকশা ও সংস্কৃতিতে স্টাডিজের জন্য বার্ড স্নাতক কেন্দ্র) নিউ হ্যাভেন, সিটি এবং লন্ডন: ইয়েল বিশ্ববিদ্যালয় প্রেস
▪ সোরোস, সুসান ওয়েবার এবং ক্যাথেরিন আরবুথনট (২০০৩)। টমাস জেকিল: আর্কিটেক্ট এবং ডিজাইনার, 182781881 । নিউ হ্যাভেন, সিটি এবং লন্ডন: ইয়েল বিশ্ববিদ্যালয় প্রেস    (আমেরিকার ভিক্টোরিয়ান সোসাইটি দ্বারা স্পনসরকৃত ২০০৪ হেনরি রাসেল হিচকক পুরস্কার এবং আর্কিটেকচারাল ঐতিহাসিকদের সোসাইটি প্রদত্ত ২০০৫ সালের ফিলিপ জনসন পুরস্কার বিজয়ী)
▪ সোরোস, সুসান ওয়েবার (সম্পাদনা) (১৯৯৯)। ইডাব্লু গডউইনের ধর্মনিরপেক্ষ আসবাব: ক্যাটালগ রাইসনো নিউ হ্যাভেন, সিটি এবং লন্ডন সহ: ইয়েল ইউনিভার্সিটি প্রেস
পিটার ভ্যান ডার মারউই
পিটার লরেন্স ভ্যান ডার মারউই (১৪ মার্চ ১৯৩৭ – ২৩ জানুয়ারি ২০১৩) ছিলেন একজন দক্ষিণ আফ্রিকান ক্রিকেটার। তিনি পার্ল, কেপ প্রদেশ, জন্মগ্রহণ করেন এবং শিক্ষা গ্রহণ করেন গ্রাহামস্টাউন সেন্ট অ্যাণ্ড্রুজ কলেজে এবং কেপ টাউন বিশ্ববিদ্যাল থেকে। ১৯৬৩ থেকে ১৯৬৭ পর্যন্ত দক্ষিণ আফ্রিকার হয়ে টেস্ট খেলেছেন ১৫টি। তিনি বাঁহাতি স্পিনার হিসেবে শুরু করে পরে মিডল-অর্ডার ব্যাটসম্যান হিসেবেও নিজেকে প্রতিষ্ঠিত করেছিলেন।
তিনি দক্ষিণ আফ্রিকার বিশ্ববিদ্যালয়ের জন্য বামহাতি আর্ম স্পিনার হিসেবে প্রথম শ্রেণীর ক্রিকেট খেলা শুরু করেন এবং ১৯৬১ সালে ইংল্যান্ড সফরে দক্ষিণ আফ্রিকার ফেযেলা একাদশের প্রধান স্পিনার ছিলেন। তিনি ১৯৫৮-৫৯ থেকে ১৯৬৫-৬৬ পর্যন্ত পশ্চিম প্রদেশ এরপর, ১৯৬৬-৬৭ থেকে ১৯৬৮-৬৯ পূর্ব প্রদেশের হয়ে খেলেছেন। এই সময়ে দুই দলেই অধিনায়কত্ত করেছেন।
তিনি আট টেস্টে দক্ষিণ আফ্রিকাকে নেতৃত্বে দিয়েছেন, এর মধ্যে চারটি ম্যাচে জয় পান এবং একটি হারেন। ১৯৬৬-৬৭ সালে সিরিজ বিজয় ছিল অস্ট্রেলিয়ার বিরুদ্ধে দক্ষিণ আফ্রিকার প্রথম সিরিজ জয়। এই সিরিজের পর তিনি ২৯ বছর বয়সে টেস্ট ক্রিকেট থেকে অবসর নেন।
১৯৯১ সালে দক্ষিণ আফ্রিকা আন্তর্জাতিক ক্রিকেটে ফেরার সময় তিনি ছিলেন নির্বাচকমণ্ডলীর চেয়ারম্যান। ১৯৯২ থেকে ১৯৯৯ পর্যন্ত কাজ করেছেন আইসিসি ম্যাচ রেফারি হিসেবেও।
২০১৩ সালের জানুয়ারি মাসে পোর্ট এলিজাবেথে খারাপ স্বাস্থ্যেরের কারণে মারা যান।
শেখ জায়েদ মসজিদ, ফুজাইরাহ
শেখ জায়েদ মসজিদ (مَسْجِد ٱلشَّيْخ زَايِد فِي ٱلْفُجَيْرَة), যা শেখ জায়েদ গ্র্যান্ড মসজিদ নামে পরিচিত। এটি ফুজাইরাহ আমিরাতের প্রধান মসজিদ এবং আবুধাবিতে একই নামের অন্য মসজিদটির পরেই সংযুক্ত আরব আমিরাতের দ্বিতীয় বৃহত্তম মসজিদ এটি।
ইতিহাস
২০১৫ সালে মসজিদটি চালু হয় এবং ফুজাইরাহের শাসক শেখ হামাদ বিন মোহাম্মদ আল শারকি প্রথম ঈদের নামাজের পড়ান।
ভূগোল
মসজিদটি কেন্দ্রীয় ফুজাইরাহ শহরের মোহাম্মদ বিন মাটার সড়কে অবস্থিত।
ঊষা উপাধ্যায়
'''ড. ঊষা ঘনশ্যাম উপাধ্যায়'''(জন্ম: ৭ জুন ১৯৫৬) গুজরাতি ভাষার একজন বিখ্যাত সাহিত্যিক। তিনি জন্মেছিলেন বর্তমান গুজরাত রাজ্যের ভাবনগরে। গুজরাতি সাহিত্যে তিনি রেখেছেন অসামান্য অবদান। তিনি বর্তমানে আহমেদাবাদ শহরের গুজরাত বিদ্যাপীঠ এর গুজরাতি বিভাগের বিভাগীয় প্রধান পদে কর্মরত আছেন।
সাহিত্যকর্ম
তিনি বহু নাটক, ছোটগল্প,কবিতা ও প্রবন্ধ লিখেছেন। জল বিল্লোরি (১৯৯৮), অরুন্ধাতিনো তারো (২০০৬) এবং শ্যাম পাখি আভ আভ (২০১৩) তার কবিতা সংকলন। মস্তিখোর মানিয়ো (২০০৪) তার একাঙ্ক নাটকের সংকলন। তিনি শিশুদের জন্য ১৯৯৯ সালে এক হাতি রূপা রচনা করেন।
ইকশিত (১৯৯০), সাহিত্য সান্নিধ্যি (১৯৯৮), আলোকপ্রভা (২০০৫), সম্প্রাত গুজরাতি সাহিত্য (২০০৮), আকশার্নে আজভালে (২০০৯), গুজরাতি সংশোধন-সম্পাদন (২০০৯) তার সমালোচনা গ্রন্থ। এছাড়াও তিনি যুক্ত ছিলেন আধিত ১৫-১৯ (১৯৯২-১৯৯৬), জাহ্নবী স্মৃতি - ২,৩ (১৯৯৬,১৯৯৭), গুজরাতি চয়ন (১৯৯৯,২০০০), সার্জান প্রাক্রিয়া আনে নারীচেতনা (২০০৬), গুজরাতি লেখিকাওনি প্রতিনিধি ভার্তাও (২০০৬), গুজরাতি লেখিকাওনা প্রতিনিধি নিবন্ধ (২০০৬), গুজরাতি লেখিকাওনা প্রতিনিধি আত্মকথা (২০০৬) মাত্রুভাশ্নু মহিমাজ্ঞান (২০১০), উর্মিকবি হানালাল (২০১২), কাবির্না আমারসুত্র সম্পাদনার সাথে।  ভান্দালি সারোবর (১৯৯৯)  ও কবিবর রাজেন্দ্র শাহ অউর উনকি কবিতা (২০০৩, হিন্দি) তার অনুবাদগ্রন্থ।  এছাড়াও তিনি গুজরাতি সাহিত্য জ্ঞান সংবাদ- নিম্বান্ধো (২০০৬, ২০১২), শুন্যতামা পুরেলা দারিয়ানো তারখার (২০০৭) ও  রাধাকৃষ্ণ ভিনা বিজু বোল মা (২০০৭) রচনার সাথে যুক্ত ছিলেন।
তার লেখা কবিতা বাংলা, ওড়িয়া, কন্নড়, হিন্দি, সংস্কৃত ও ইংরেজি ভাষায় অনূদিত হয়েছে।
পুরস্কার
সাহিত্যে তার অসামান্য অবদানের জন্য তিনি ভূষিত হয়েছেন নানা পুরস্কারে। গুজরাতি সাহিত্য পরিষদ তাকে বাটুভাই উমারওয়াদিয়া পুরস্কারে ভূষিত করে। এছাড়াও তাকে ভগিনী নিবেদিতা পুরস্কার প্রদান করা হয়েছিল। ভারতের উত্তর প্রদেশের রাজধানী লখনৌর উত্তর প্রদেশ হিন্দি সংস্থান তাকে সৌহার্দ্য সম্মান পুরস্কার প্রদান করে।
থেলসের উপপাদ্য
জ্যামিতিতে, থেলসের উপপাদ্য অনুসারে, যদি A, B এবং C বৃত্তের পরিধিস্ত তিনটি বিন্দু এবং AC ব্যাস হয়, তবে কোণ ABC সমকোণ। অন্যভাবে, অর্ধ বৃত্তে অন্তর্লিখিত কোণ সমকোণ। থেলসের উপপাদ্য হলো বৃত্তে অন্তর্লিখিত কোণের উপপাদ্যের বিশেষ অনুসিদ্ধান্ত এবং ইউক্লিডের তৃতীয় বইয়ে এটির প্রমাণ দেওয়া হয়েছে। গ্রীক পণ্ডিত থেলস এটির জনক এবং কখনো কখনো পিথাগোরাসকে এর জনক বলা হয়।
প্রথম প্রমাণ
এই তথ্যগুলো প্রমাণে ব্যবহার করা হয়: ত্রিভুজের তিন কোণের সমষ্টি ১৮০° এবং সমদ্বিবাহু ত্রিভুজের ভূমি সংলগ্ন কোনদ্বয় পরস্পর সমান।
ধরি α = ∠BAO এবং β = ∠OBC। ∆ABC ত্রিভুজের তিনটি অন্তঃস্থ কোণগুলো হলো α, (α + β), এবং β । ত্রিভুজের তিন কোণের সমষ্টি 180°, সুতরাং
প্রমাণিত
দ্বিতীয় প্রমাণ
এই উপপাদ্যটি ত্রিকোণমিতি ও সরলরেখা সংক্রান্ত সূত্রাবলীর সাহায্যেও প্রমাণ করা যায়: মনেকরি, O = (0, 0), A = (-1, 0), এবং C = (1, 0)। তাহলে B একক বৃত্তে একটি বিন্দু. আমাদেরকে দেখতে হবে যে, ∆ABC সমকোণী ত্রিভুজ। এর জন্য আমরা দেখাব যে  এবং  পরস্পর লম্ব — অর্থাৎ, রেখা দুইটির ঢালের গুণফল −1. এবং রেখার ঢাল মেপে পাই:
এবং
রেখা দুইটির ঢাল গুণ করি।
বিপরীত উপপাদ্য
যেকোন ত্রিভুজ বিশেষত সমকোণী ত্রিভুজের ক্ষেত্রে কেবল মাত্র একটি বৃত্ত রয়েছে যা ঐ ত্রিভুজের তিনটি শীর্ষবিন্দু দিয়ে যায়। এই বৃত্তটিকে ত্রিভুজটির পরিবৃত্ত বলে।
থেলসের উপপাদ্যটি অন্য ভাষায় বলা যায়: যদি কোন ত্রিভুজের পরিবৃত্তের কেন্দ্রটি ঐ ত্রিভুজের কোন বাহুর উপরস্থ হয়, তবে সেটি সমকোণী ত্রিভুজ এবং কেন্দ্রটি হলো অতিভূজের মধ্যবিন্দু।
তাহলে, থেলসের উপপাদ্যের বিপরীত উপপাদ্য: সমকোণী ত্রিভুজের ক্ষেত্রে পরিবৃত্তের কেন্দ্রটি হলো অতিভুজের কেন্দ্র। অর্থাৎ, সমকোণী ত্রিভুজে অতিভুজটি পরিবৃত্তের ব্যাস।
সরলীকরণ এবং সম্পর্কিত ফলাফল
থেলসের উপপাদ্যটি নিম্নের উপপাদ্যের বিশেষ অনুসিদ্ধান্ত: এছাড়াও নিম্নোক্ত ফলাফলে উপনীত হওয়া যায়:
মতিয়ারি জেলা
মতিয়ারি জেলা (ضِلعو مٽیاري) পাকিস্তানের সিন্ধু প্রদেশের একটি জেলা। ২০০৫ সালে হায়দ্রাবাদ জেলা থেকে বিভক্ত করে জেলাটি গঠন করা হয়েছিল।
ইতিহাস ও প্রশাসন
২০০৫ সালে হায়দ্রাবাদ জেলার বাইরে মতিয়ারি জেলাটি গঠন করা হয়েছিল। মতিয়ারি জেলাটি হচ্ছে বর্তমানে হায়দ্রাবাদ বিভাগের একটি অন্যতম অংশ। জেলাটি প্রশাসনিকভাবে ৩টি তহসিল নিয়ে গঠিত হয়েছে:
এছাড়াও জেলাটিতে প্রায় ৩০টির মত ইউনিয়ন পরিষদ রয়েছে।
গুজরাত জাতীয় আইন বিশ্ববিদ্যালয়
গুজরাত জাতীয় আইন বিশ্ববিদ্যালয় একটি সরকারি আইন স্কুল এবং গুজরাত রাজ্যে গুজরাত জাতীয় আইন বিশ্ববিদ্যালয় আইন, ২০০৩-এর অধীনে প্রতিষ্ঠিত একটি জাতীয় আইন বিশ্ববিদ্যালয়। বিশ্ববিদ্যালয়টি গান্ধীনগরে, যা গুজরাতের রাজধানী এবং ২৩ নম্বরে অবস্থিত আহমেদাবাদ শহর থেকে কিলোমিটার উত্তরে অবস্থিত। সংবিধিটি ভারতের প্রধান বিচারপতি বা সুপ্রিম কোর্টের একজন সিনিয়র বিচারপতিকে বিশ্ববিদ্যালয়ের পরিদর্শক হিসাবে কাজ করার জন্য বিধান করে। সংযোগ=//upload.wikimedia.org/wikipedia/commons/thumb/f/f8/Administrative_Block_at_GNLU.jpg/300px-Administrative_Block_at_GNLU.jpg|থাম্ব|300x300পিক্সেল| গুজরাত জাতীয় আইন বিশ্ববিদ্যালয় দেশের সপ্তম জাতীয় আইন বিশ্ববিদ্যালয় সংযোগ=//upload.wikimedia.org/wikipedia/commons/thumb/8/8a/Academic_Block_at_GNLU.jpg/300px-Academic_Block_at_GNLU.jpg|alt=|থাম্ব|300x300পিক্সেল| একাডেমিক ব্লক "শিষ্য ভবন"
ইতিহাস
জিএনএলইউ ২০০৩ সালে ভারতের তৎকালীন সলিসিটর জেনারেল কিরীট রাওয়াল, গুজরাতের তৎকালীন মুখ্যমন্ত্রী নরেন্দ্র মোদী এবং বার কাউন্সিল অফ ইন্ডিয়ার প্রচেষ্টায় গঠিত হয়েছিল। বিশ্ববিদ্যালয়টি বেঙ্গালুরুর ন্যাশনাল ল স্কুল অফ ইন্ডিয়া ইউনিভার্সিটি (এনএলএসআইইউ) এর কাঠামোর উপর ভিত্তি করে তৈরি। জিএনএলইউ ছিল সপ্তম জাতীয় আইন বিশ্ববিদ্যালয় (এনএলইউ) যা দেশে প্রতিষ্ঠিত হয়েছিল। এটি ভারত সরকার, গুজরাত সরকার এবং বিচারিক ভ্রাতৃত্বের সক্রিয় সহায়তায় প্রতিষ্ঠিত হয়েছিল। অধ্যাপক (ডঃ) ভি এস মানি প্রথম পরিচালক ছিলেন, তারপরে অধ্যাপক (ডঃ) বিমল এন প্যাটেল ছিলেন। ২০১২ সালে, জিএনএলইউ তার নতুন ৫০ একর ক্যাম্পাসটি গান্ধীনগরের নলেজ করিডোরে অবস্থিত হয়।
পাঠ্যক্রম
জিএনএলইউ-এর পাঠ্যক্রম প্রতি বছর দুই সেমিস্টার সিস্টেমের উপর ভিত্তি করে তৈরি করা হয় এবং সংশ্লিষ্ট অধ্যাপকদের দ্বারা নির্ধারিত হয়। কোর্সগুলির মধ্যে রয়েছে প্রকল্পের কাজ, প্রতিবেদন লেখা, গবেষণা এবং বিশ্লেষণ। যেহেতু জিএনএলইউ একটি গবেষণা-ভিত্তিক প্রশিক্ষণ বিশ্ববিদ্যালয় (আরবিটিইউ), প্রতিটি অনুষদ কোর্সের রূপরেখা প্রস্তুত করে, তাদের প্রথম ইন-হাউস গবেষণা এবং দেশ এবং বিশ্বের বিষয় বিশেষজ্ঞদের সাথে পরামর্শের উপর ভিত্তি করে সিলেবাসটি তৈরি করে। প্রথম সেমিস্টারে মুটিং বাধ্যতামূলক এবং যে কোনও স্নাতক কোর্সে ভর্তি হওয়া সমস্ত প্রথম বর্ষের শিক্ষার্থীদের যে কোনও একটি ভাষা (আরবি, চীনা, ফরাসি, রাশিয়ান, স্প্যানিশ, জার্মান, জাপানি, সোয়াহিলি এবং সংস্কৃত) শেখার বিকল্প রয়েছে।
ভর্তি
সংযোগ=//upload.wikimedia.org/wikipedia/commons/thumb/c/c9/Inauguration_stone.jpg/200px-Inauguration_stone.jpg|ডান|থাম্ব|200x200পিক্সেল| ভিত্তি প্রস্তর জিএনএলইউতে ভর্তি মূলত বিশ্ববিদ্যালয় দ্বারা পরিচালিত একটি পৃথক প্রবেশিকা পরীক্ষার ভিত্তিতে করা হয়েছিল, তবে সুপ্রিম কোর্টের একটি রায়ের পরে সমস্ত আইন প্রবেশিকা পরীক্ষাগুলি একসাথে একত্রিত করার নির্দেশ দেওয়ার পরে, কমন ল অ্যাডমিশন টেস্ট (সিএলএটি) ২০০৮ সালে চালু করা হয়েছিল, এবং তারপর থেকে জিএনএলইউতে ভর্তি, স্নাতক এবং স্নাতকোত্তর উভয় প্রোগ্রামের জন্য সিএলএটি-এ পারফরম্যান্সের ভিত্তিতে তৈরি করা হয়। প্রথম সিএলএটি 2008 সালে এনএলএসআইইউ দ্বারা পরিচালিত হয়, এবং ২০১৪ সালে, জিএনএলইউ সিএলএটি পরিচালনা করে। ২০১৯ সালে, প্রায় ৬০,০০০ শিক্ষার্থী সিএলএটি-এর জন্য উপস্থিত হয়েছিল।
র‍্যাঙ্কিং
ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক (এনআইআরএফ) ২০২১ সালে আইন কলেজগুলির মধ্যে এটি ৬ষ্ঠ স্থানে রয়েছে।
জার্নাল প্রকাশিত হয়েছে
জিএনএলইউ দ্বারা প্রকাশিত জার্নালগুলির একটি সম্পূর্ণ তালিকা এখানে রয়েছে:
আইনি ইনকিউবেশন সেন্টার
আইন স্কুলে আইনী উদ্যোক্তা হওয়ার লক্ষ্যে আইন স্নাতকদের পরামর্শদাতা করার জন্য একটি বিশেষ ইনকিউবেশন সেন্টার রয়েছে। একটি আইনি উদ্যোগ শুরু করার জন্য ব্যবসায়িক দক্ষতা বাড়ানোর জন্য, আইন স্কুল শীর্ষ বি-স্কুলগুলিতে লাইনগুলিতে কেন্দ্র স্থাপন করেছে। এটি ভারতে এই ধরনের প্রথম আইনী ইনকিউবেশন সেন্টার। এটি একবারে দুটি জিএনএলইউ স্নাতকদের প্রাথমিক ইনকিউবেট হয়ে ওঠার সুযোগ দেবে কারণ এটি কর্মসংস্থান তৈরি করা, উদ্যোক্তাদের প্রশিক্ষণ দেওয়া, উদ্ভাবনী স্টার্ট-আপ, আইনী সংস্থা এবং সংস্থাগুলি রয়েছে। অফিস স্পেসের মতো ভৌত অবকাঠামো তৈরি, জ্ঞান-চালিত পেশায় উদ্যোক্তাকে উন্নীত করার জন্য অন্যদের পাশাপাশি বীজ তহবিল সরবরাহের জন্য ১০ লক্ষ টাকা দিয়ে ইনকিউবেশন সেন্টারটি চালু করা হবে।
আইনি ইতিহাস জাদুঘর
জিএনএলইউ-তে অবস্থিত ভারতীয় আইনি ইতিহাস জাদুঘরটি আইনি ঐতিহ্যের নিদর্শনগুলি প্রদর্শন করে ভারতে সভ্যতার বিকাশের প্রতিনিধিত্ব করার লক্ষ্যে রয়েছে। এটি ভারতের প্রথম আইনি ইতিহাস জাদুঘর। জাদুঘরটিকে তিনটি তলায় বিভক্ত করা হয়েছে, প্রতিটি ফ্লোর বিভিন্ন সময় লাইনের আইনী ব্যবস্থা ট্রেস এবং শেখার জন্য কালানুক্রমিক ক্রমানুসারে ডিজাইন করা হয়েছে। এটি সিন্ধু উপত্যকা সভ্যতা থেকে মৌর্য, গুপ্ত, শুঙ্গ, বারহুত, খস্ত্রপা, গঙ্গা, বিজয়নগর, পালভ, চোল, পাল এবং সুলতানি যুগের রাজবংশের আইনি ঐতিহাসিক বিষয়বস্তু প্রদর্শন করে। প্রথম তলায় ১৪-১৮শ শতকের আইনগত ইতিহাস নিয়ে প্রদর্শনী রয়েছে। প্রদর্শনীটি বিভিন্ন মুঘল যুগ এবং কোম্পানির যুগের গ্রন্থ এবং আইন ও ন্যায়বিচারের আইকনগুলি চিত্রিত করে পরবর্তী মধ্যযুগীয় যুগকে প্রদর্শন করে। দ্বিতীয় তলায় ঊনবিংশ শতাব্দী থেকে আজ পর্যন্ত আইনী ইতিহাসের বিষয়বস্তু প্রদর্শন করা হয়েছে। তৃতীয় তলায়, ভারতের সুপ্রিম কোর্টের আদালত কক্ষের একটি ক্ষুদ্র রূপ রয়েছে, এবং একটি বিভাগ 'সারা বিশ্ব', যা বিভিন্ন উল্লেখযোগ্য দেশের আইনী ব্যবস্থার প্রধান বৈশিষ্ট্যগুলি চিত্রিত করে। মিউজিয়ামটি সমস্ত ইন্টারেক্টিভ ডিভাইস ব্যবহার করে বিনোদনের সাথে দেখার অভিজ্ঞতাকে একটি শেখার জন্য তৈরি করে। যাদুঘরটিতে একটি ঘড়ি-কক্ষ এবং একটি মিউজিও-শপ সহ একটি অভ্যর্থনা এলাকা রয়েছে, পাশাপাশি লিঙ্কন'স ইন-এর বারে সর্দার প্যাটেলের ভর্তির মূল শংসাপত্রও রয়েছে।
গবেষণা
জিএনএলইউ-তে উপস্থিত গবেষণা কেন্দ্রগুলি, বিশেষ জ্ঞান এবং পেশাদার উৎকর্ষের প্রচারের জন্য অর্থনীতির বিশেষ ক্ষেত্রগুলিতে কাজ করে।
নলিনী দাশ (লেখিকা)
নলিনী দাশ (৫ আগস্ট,১৯১৬ - ২৬ মার্চ ১৯৯৩) বিংশ শতাব্দীরে মধ্য পর্যায়ের একজন বাঙালি সাহিত্যিক। তিনি সত্যজিৎ রায় সম্পাদিত সন্দেশ শিশুপত্রিকার সম্পাদনার সঙ্গে যুক্ত ছিলেন। তিনি গোয়েন্দা গন্ডালু সিরিজের প্রচুর গল্প লিখেছিলেন যা জনপ্রিয় শিশুসাহিত্য।
জীবন বৃত্তান্ত
১৯১৬ খ্রিস্টাব্দের ৫ আগস্ট জন্ম হয় নলিনী দাশের। তাঁর পিতা অরুণকুমার চক্রবর্তী এবং মাতা বাংলা শিশুসাহিত্যের অন্যতম জনক উপেন্দ্র কিশোর রায়চৌধুরীর কন্যা পুণ্যলতা রায়চৌধুরী। কবি জীবনানন্দ দাশের কনিষ্ঠ ভ্রাতা অশোকানন্দ দাশের সঙ্গে ১৯৪৩ খ্রিস্টাব্দে তিনি পরিণয় সূত্রে আবদ্ধ হন। তাঁর মাতৃকূলের শিশু সাহিত্যে এক কিংবদন্তীসম ভূমিকা। বড়মাসি সুখলতা রাও, বড়মামা সুকুমার রায়, মা পুণ্যলতাও লেখালেখি করেছেন, মামাতো ভাই সত্যজিৎ রায়।
শিক্ষা জীবন
নলিনী দাশ ১৯৩২ খ্রিস্টাব্দে ব্রাহ্ম বালিকা শিক্ষালয় থেকে ম্যাট্রিকুলেশন পাস করেন। পরবর্তীতে ডায়োপেশন কলেজ থেকে ১৯৩৪ সালে আই.এ স্কটিশচার্চ কলেজ থেকে দর্শনে অনার্স সহ বি.এ. পরীক্ষায় ১ম স্থান অধিকার করে ২টি রৌপ্যপদক, ৮টি স্বর্ণ পদক প্রাপ্তা, জুবিলি স্কলারশিপ ও ঈশান স্কলারশিপ প্রাপ্তা দর্শনশাস্ত্রে ১৯৩৮ সালে ১ম শ্রেণীতে এম.এ উত্তীর্ণ হন।
পেশা জীবন
কয়েকমাস ভিক্টোরিয়া ইন্সটিটিউসনের শিক্ষিকা করে নলিনী দাশ পরে বেথুন কলেজে র অধ্যাপিকা হিসেবে কাজ করেন। সরকারী বৃত্তি লাভ করে ১৯৪৫-১৯৪৬ সাল পর্যন্ত ইংল্যান্ডে ফ্রোবের ট্রেনিং প্রাপ্ত হন তিনি। পোষ্ট গ্রাজুয়েট্ বেসিক ট্রেনিং কলেজ ১৯৪৯ সালে ও ডেভিড্ হেয়ার ট্রেনিং কলেজের ১৯৫১ সালে সহাধ্যক্ষা, ইন্সটিটিউট্ অফ্ এডুকেশন র্ফউইমেন ১৯৫৪-১৯৬৮ সাল পর্যন্ত অধ্যক্ষা এবং বেথুন কলেজের ১৯৬৮-১৯৭৪ সাল পর্যন্ত অধ্যক্ষা হিসেবে দায়িত্ব পালন করেন নলিনী দাশ। পরে ১৯৭৪ সালে অবসর গ্রহণ করেন।
কর্ম ও স্বীকৃতি
বিশিষ্ট শিক্ষাব্রতী হিসাবে রাজ্য পুরস্কার প্রাপ্তা (৫/৯/১৯৭৫)। ‘রাজা রামমোহন রায়’ সম্পর্কে লীলা বক্তৃতাদান (১৯৭৪)। কলিকাতা ও পরে রবীন্দ্রভারতী বিশ্ববিদ্যালয় কাউনসিলের সভ্যা, হায়ার এডুকেশন কমিশন, কলেজ সার্ভিস কমিশন ইত্যাদির সঙ্গে যুক্তা। সমাজকল্যাণ ও শিশুকল্যানমূলক বিভিন্ন সংস্থার সঙ্গে যুক্তা। ১৯৬৪ থেকে সন্দেশ পত্রিকার সঙ্গে যুক্তা। যুগ্ম সম্পাদিকাঃ সন্দেশ (লীলা মজুমদার ও সত্যজিৎ রায়ের সঙ্গে), শ্রাবণী (কল্যাণী কার্লেকারের সঙ্গে), টিচার্স কোয়াটার্লি (ঐ)।
প্রকাশনা
প্রকাশিত গ্রন্থঃ রা-কা-যে-টে-না-পা (রামকানাই যেন টের না পায়), উপন্যাস), হাস্য ও রহস্যের গল্প (গল্প সংকলন), বঙ্গম গড়ের রহস্য (উপন্যাস ও ১টি গল্প)। মধ্যরাতের ঘোড় সওয়ার (উপন্যাস), গোয়েন্দা গণ্ডালু।
১৬ ডিসেম্বর (চলচ্চিত্র)
১৬ ডিসেম্বর ২০০২ সালের ভারতীয় হিন্দি ভাষার রোমাঞ্চকর অ্যাকশন চলচ্চিত্র । চলচ্চিত্রটি পরিচালনা করেছেন মণি শঙ্কর । ভারতের রাজধানী নয়াদিল্লিকে পারমাণবিক বোমা দিয়ে ধ্বংস করার ষড়যন্ত্রের উপর ভিত্তি করে ১৬ ডিসেম্বর চলচ্চিত্রটি নির্মাণ করা হয়েছে। চলচ্চিত্রটির শিরোনাম ১৯৭১ সালের ১৬ ই ডিসেম্বর(যেটি বাংলাদেশের বিজয় দিবস) । ঐতিহাসিক এই দিনে পাকিস্তানের পক্ষ থেকে বাংলাদেশের মুক্তির দলিল স্বাক্ষরিত হয়েছিল।
কাহিনী
মেজর জেনারেল বীর বিজয় সিং (ড্যানি ডেনজংপা), বিক্রম (মিলিন্দ সোমান), শিবা (দীপানিতা শর্মা), এবং ভিক্টর (সুশান্ত সিংহ), যারা ভারতীয় গোয়েন্দা বিভাগের রাজস্ব পরিষেবা বিষয়ক কর্মকর্তা। তাদের কাজ দুর্নীতিগ্রস্ত উচ্চপদস্থ অফিসারদের হত্যা করা এবং চাকরি থেকে সরিয়ে দেওয়া,একই সাথে একটি সংস্থার প্রধানের একাধিক বড় অর্থ পাচারের অভিযোগ তদন্ত করার জন্য তাদের নিয়োগ দেওয়া হয়। তাদের মাঝে কিছুটা রোম্যান্স শেয়ার করেছেন বিক্রম ও শিবা। এরা দলটির হাই-টেক/প্রযুক্তিগত সরঞ্জাম যেমন মিনি স্পাই ক্যামেরা, কম্পিউটার, ইন্টারনেট এবং অন্যান্য যোগাযোগের ডিভাইসগুলি পরিচালনা এবং রক্ষনাবেক্ষণ করেন । বিভিন্ন এনকাউন্টারের মাধ্যমে তারা আবিষ্কার করেন যে টাকাটি একটি সুইস ব্যাঙ্কের অ্যাকাউন্টে স্থানান্তরিত হচ্ছে। একই ব্যাংকের অকল্যান্ড, নিউজিল্যান্ডের শাখায় কর্মরত এক ভারতীয় কর্মচারী সোনাল জোশী (অদিতি গোবিত্রিকার) র মাধ্যমে তারা নিউজিল্যান্ডে অ্যাকাউন্টটি তদন্ত করে এবং টাকাগুলো একজন আন্তর্জাতিক সন্ত্রাসীর কাছে হস্তান্তর করা হচ্ছে বলে জানা যায়। খানজার নামক এক সংস্থা সন্ত্রাসী দোস্ত খান (গুলশান গ্রোভার) এর সাথে একত্রে কাজ করে। এই সংস্থাটি রাশিয়ার তৈরি পারমাণবিক বোমা ভারতে পাচার করতে সাহায্য করে। দোস্ত খান '১৬ ডিসেম্বর' দিনে পারমাণবিক বোমাটি বিস্ফোরনের পরিকল্পনা করেছিলেন।
যদিও পাকিস্তানের ক্ষমতাসীন একনায়ক সরকার একাত্তরে ভারত-পাকিস্তান যুদ্ধের(পশ্চিম ফ্রন্টে) সময় ভারতে নিঃশর্ত আত্মসমর্পণ করেছিলেন, কিছু কঠোর কট্টরপন্থী পাকিস্তানি সৈন্য আত্মসমর্পণে তিক্ত ও ক্ষুদ্ধ ছিল, কারণ তারা শেষ নিঃশ্বাস অবধি ভারতীয়দের সাথে লড়াই চালিয়ে যেতে চেয়েছিল । তারা নিঃশব্দে পিছু হটে এবং পরবর্তীতে প্রতিবেশী ভারতের বিরুদ্ধে সন্ত্রাসবাদী হামলা চালানোর জন্য তাদের সাম্প্রদায়িক সৈন্যদের একটি দল গঠন করে।
কট্টরপন্থী পাকিস্তানি সেনা কর্মকর্তা দোস্ত খানের নেতৃত্বে, যিনি একাত্তরের যুদ্ধের শেষে তাঁর ইচ্ছার বিরুদ্ধে আত্মসমর্পণ করতে বাধ্য হয়েছিলেন, সন্ত্রাসীরা নয়াদিল্লির কেন্দ্রস্থলে পারমাণবিক বিস্ফোরণ ঘটিয়ে প্রতিশোধ নেওয়ার পরিকল্পনা করে। তারা এটিকে বাদ্যযন্ত্র হিসাবে ছদ্মবেশ দিয়ে সংগীত প্রতিযোগিতায় নিয়ে যায়। বীর বিজয় সিং এই পরিকল্পনার বিষয়টি জানতে পেরে সে শহরের উপগ্রহ এবং অগণিত ভিখারিদের সাথে নিয়ে রিমোট রেডিয়েশন সেন্সরগুলির সাহায্য নিয়ে যত তাড়াতাড়ি সম্ভব পারমাণবিক বোমার অবস্থানটি সন্ধান করার পরিকল্পনা করেন।
কমান্ডো অপারেশনে তারা বেশিরভাগ সন্ত্রাসবাদীকে হত্যা করা হয় এবং পরবর্তীতে বোমা টাকে নিষ্ক্রিয় করা হয়।
প্রতিক্রিয়া
ডিসেম্বর ভারত এবং বিদেশে সমালোচকদের বেশিরভাগ ইতিবাচক পর্যালোচনা পেয়েছে।
রেডিফ ডটকমের রনজিটা কুলকার্নি চলচ্চিত্রটিকে ৫/৫ তারকা দিয়ে লিখেছেন "প্রথম বারের মতো পরিচালক মণি শঙ্কর একটি দুর্দান্ত কাজ করেছেন।এতে চারটি গান রয়েছে যার মধ্যে তিনটি ব্যাকগ্রাউন্ডে, তবে এটি অবশ্যই রুটিন গান এবং নাচের সূত্র অনুসরণ করে না। ১৬ ডিসেম্বর আপনাকে মজা দেওয়ার পাশাপাশি আপনাকে ভাবিয়েও তুলবে।"
ডিএনএ সিনেমাটিকে ৫/৫ তারকা দিয়ে বলেছিল যে, হিন্দি গুপ্তচর চলচ্চিত্রগুলির মধ্যে অন্যতম, এটিকে তারা ভারতের মিশন: ইম্পসিবল বলে উল্লেখ করেছেন।
দ্য নিউইয়র্ক টাইমসের র্যাচেল সল্টজ লিখেছেন, "১৬ ডিসেম্বর বক্স অফিস হিট নাও হতে পারে তবে এটি আমাদের যে সাধারণ প্রেমের গল্প হয় তা থেকে অবশ্যই আলাদা" আমিরাত ২৪/৭ এর স্নেহা মে ফ্রান্সিস লিখেছেন "তারকিবে অভিষেকের পরে,মিলিন্দ সোমান এই ছবিতে ভালো অভিনয় করেছেন।"
নলতা আহছানিয়া মিশন রেসিডেন্সিয়াল কলেজ
নলতা আহছানিয়া মিশন রেসিডেন্সিয়াল কলেজ '  ১৯৯৬ সালের ০১ জুলাই তারিখে প্রতিষ্ঠত একটি উচ্চ মাধ্যমিক ও স্নাতক পাঠদান প্রতিষ্ঠান। কলেজটি সাতক্ষীরা জেলার কালিগঞ্জ উপজেলায় সাতক্ষীরা-কালিগঞ্জ মহাসড়কের পূর্বপাশে নলতার মোবারকনগরে অবস্থিত।
ইতিহাস
খান বাহাদুর আহ‌্ছানউল্লা র প্রতিষ্ঠিত নলতা সেন্ট্রাল আহসানিয়া মিশনের উদ্যোগে উচ্চ শিক্ষা প্রসারের লক্ষ্যে ১৯৯৬ সালে নলতা মাধ্যমিক বিদ্যালয়ের সাথে কলেজ শাখা সংযোগ করে নলতা স্কুল এন্ড কলেজ নামে প্রতিষ্ঠা করা হয়। ২০০০ সালে কলেজটি বাংলাদেশ সরকারের 'মান্থলি পেমেন্ট ওর্ডার'(এমপিও) ভুক্তি লাভ করে। কলেজটি স্নাতক/স্নাতক সম্মান পর্যায়ে উন্নয়নের লক্ষ্যে ২০০২ সালে কলেজ শাখাকে পৃথককরণের মাধ্যমে পূর্নাঙ্গ কলেজে রূপান্তর করে নলতা আহ্ছানিয়া মিশন রেসিডেন্সিয়াল কলেজ নামকরণ করা হয়। ২০০৭-২০০৮ শিক্ষাবর্ষ হতে এই কলেজে স্নাতক পর্যায়ে পাঠদান কার্যক্রম শুরু হয়।
অবকাঠামো
কলেজটিতে ১টি আধা-পাকা ও ২টি পাকা ভবনসহ সুবিশাল খেলার মাঠ আছে।
ব্যাটম্যান
ব্যাটম্যানের গোপন পরিচয় হলো ব্রুস ওয়েন, যিনি একজন মার্কিন বিলিয়নেয়ার, শিল্পপতি এবং ওয়েন এন্টারপ্রাইজের মালিক। ছোটবেলায় তার বাবা থমাস ওয়েন ও মা মার্থা ওয়েনকে আততায়ীর হাতে নিহত হতে দেখার পর তিনি অপরাধীদের ওপর প্রতিশোধ নেওয়ার শপথ গ্রহণ করেন। তিনি নিজে প্রশিক্ষণ গ্রহণ করেন ও শারীরিকভাবে নিজেকে প্রস্তুত করেন। অপরাধ নির্মূল করার জন্য তিনি বাদুড় থেকে অনুপ্রাণিত হয়ে তার রূপ সৃষ্টি করেন। ব্যাটম্যান কাজ করেন কাল্পনিক গথাম সিটিতে। তার সাহায্যকারী হিসেবে কিছু চরিত্র বিদ্যমান; যেমন তার গৃহপরিচারক আলফ্রেড পেনিওর্থ, পুলিশ কমিশনার জেমস গর্ডন এবং ব্যাটম্যানের সঙ্গী রবিন। বেশিরভাগ সুপারহিরোর মত ব্যাটম্যানের কোনও অতিমানবীয় ক্ষমতা বা সুপারপাওয়ার নেই। তার বদলে তিনি তার বুদ্ধি, শারীরিক শক্তি, মার্শাল আর্টের দক্ষতা, অনুসন্ধানী ক্ষমতা, বিজ্ঞান ও প্রযুক্তি, বিপুল ধন, অদম্য ইচ্ছাশক্তি ও অপরাধ জগতে তার প্রচলিত ভীতি কাজে লাগিয়ে লড়াই করেন। ব্যাটম্যানের শত্রুতালিকায় অনেক পরিচিত নাম বিদ্যমান, যার মধ্যে সবচেয়ে উল্লেখযোগ্য ব্যাটম্যানের চিরশত্রু জোকার।
একজন সাংস্কৃতিক প্রতীক হিসেবে ব্যাটম্যান চরিত্রটি রেডিও হতে টেলিভিশন ও ফিল্ম পর্যন্ত নানা মাধ্যমে এবং নানান ধরনের খেলনা ও ভিডিও গেমে এসেছে। এ চরিত্রটি মনোবিদদের নজরেও এসেছে, যাঁদের অনেকেই চরিত্রটির মনস্তত্ব বোঝার চেষ্টা করেছেন। ২০১৫ সালে ফ্যানসাইডেড ব্যাটম্যানকে তাদের "কমিক বইয়ের ইতিহাসের সবচেয়ে বড় ৫০ সুপারহিরো" তালিকায় এক নম্বরে স্থান দিয়েছে এবং ব্যাটম্যান র‍্যাংকার-এর "সর্বকালের সেরা কমিক বইয়ের সুপারহিরো" তালিকায় প্রথম হয়েছে। ২০১১ সালে ব্যাটম্যান আইজিএন-এর "সর্বকালের সেরা ১০০ কমিক বুক হিরো" তালিকায় দ্বিতীয় স্থান পেয়েছে। কেভিন কনরয়, ব্রুস গ্রিনউড, পিটার ওয়েলার, অ্যান্থনি রুইভিভার, জেসন ও'মারা ও উইল আরনেট প্রমুখ বিভিন্ন অ্যানিমেটেড অ্যাডাপশনে চরিত্রটির কণ্ঠ দিয়েছেন। টেলিভিশন ও ফিল্মে ব্যাটম্যান চরিত্রে অভিনয় করেছেন লুইস উইলসন, রবার্ট লোয়ারি, অ্যাডাম ওয়েস্ট, মাইকেল কিটন, ভ্যাল কিলমার, জর্জ ক্লুনি, ক্রিশ্চিয়ান বেল এবং বেন অ্যাফ্লেক।
সৃষ্টি
১৯৩৯ সালের শুরুর দিকে, অ্যাকশন কমিকস-এ সুপারম্যানের সাফল্য ন্যাশনাল কমিকস পাবলিকেশনস (পরবর্তীতে ডিসি কমিকস)-এর সম্পাদকদের উদ্বুদ্ধ করেছিল তাদের বইগুলোতে আরো সুপারহিরো চরিত্র আনতে। সে কারণে বব কেন সৃষ্টি করেছিলেন "দ্য ব্যাট-ম্যান"। তার সহযোগী বিল ফিঙ্গার বলেছেন যে "Kane had an idea for a character called 'Batman,' and he'd like me to see the drawings. I went over to Kane's, and he had drawn a character who looked very much like Superman with kind of ... reddish tights, I believe, with boots ... no gloves, no gauntlets ... with a small domino mask, swinging on a rope. He had two stiff wings that were sticking out, looking like bat wings. And under it was a big sign ... BATMAN". বাদুড়ের ডানার মতো কেপটির ধারণা দিয়েছিলেন বব কেন, যিনি অনুপ্রাণিত হয়েছিলেন তার ছোটবেলায় দেখা লিওনার্দো দা ভিঞ্চির আঁকা অর্নিথপ্টারের ছবি থেকে।
ফিঙ্গার চেয়েছিলেন চরিত্রটিকে একটি সাধারণ ডমিনো মাস্কের পরিবর্তে একটি কাউল দিতে, তার সাথে ডানার বদলে কেপ এবং গ্লাভস; তিনি আরো সুপারিশ করেছিলেন আসল কস্টিউম থেকে লাল অংশগুলি বাদ দিতে। ফিঙ্গার বলেছেন যে তিনি চরিত্রটির গোপন পরিচয় হিসেবে ব্রুস ওয়েন নামটি তৈরি করেছিলেন: "Bruce Wayne's first name came from Robert Bruce, the Scottish patriot. Wayne, being a playboy, was a man of gentry. I searched for a name that would suggest colonialism. I tried Adams, Hancock ... then I thought of Mad Anthony Wayne." তিনি পরবর্তীতে বলেছেন যে তার সাজেশনগুলো লি ফকের জনপ্রিয় কমিক স্ট্রিপ চরিত্র দ্য ফ্যান্টম দ্বারা প্রভাবিত হয়েছিল, যে চরিত্রটির সাথে কেনও পরিচিত ছিলেন।
কেন এবং ফিঙ্গার ব্যাট-ম্যানের চেহারা, ব্যক্তিত্ব, পদ্ধতি এবং অস্ত্রসম্পর্কিত বেশিরভাগ বিষয়ের জন্য প্রেরণা পেয়েছিলন ১৯৩০-এর দশকের তৎকালীন সংস্কৃতি থেকে। দ্বৈত পরিচয়ের সম্ভ্রান্ত একজন হিরো হিসেবে ব্যাটম্যানের পূর্বসূরি পাওয়া যায় দ্য স্কারলেট পিম্পারনেল (ব্যারনেস এমুস্কা ওর্চি, ১৯০৩) এবং জরো (জনস্টন ম্যাককালি, ১৯১৯)-তে। তাদের মতোই, তিনি তার বীরত্বপূর্ণ কাজ করতেন গোপনে, সন্দেহ এড়ানোর জন্য সাধারণ মানুষের অভিনয় করতেন এবং তার কাজ চিহ্নিত করে রাখতেন একটি বিশেষ মার্কা দিয়ে। কেন বলেছেন যে চরিত্রটির ওপর দ্য মার্ক অব জরো (১৯২০) এবং দ্য ব্যাট হুইসপার্স (১৯৩০)-এর মতো ফিল্মের প্রভাব ছিল। ফিঙ্গার ডক স্যাভেজ, দ্য শ্যাডো, ডিক ট্রেসি এবং শার্লক হোমস-এর মতো কিছু চরিত্র থেকে প্রেরণা পেয়ে তার চরিত্রটিকে একজন অভিজ্ঞ অনুসন্ধানকারী বানিয়েছিলেন।
তার ১৯৮৯ সালের আত্মজীবনীতে, কেন ব্যাটম্যানের সৃষ্টিতে ফিঙ্গারের অবদান সম্পর্কে বলেছেন: "One day I called Bill and said, 'I have a new character called the Bat-Man and I've made some crude, elementary sketches I'd like you to look at.' He came over and I showed him the drawings. At the time, I only had a small domino mask, like the one Robin later wore, on Batman's face. Bill said, 'Why not make him look more like a bat and put a hood on him, and take the eyeballs out and just put slits for eyes to make him look more mysterious?' At this point, the Bat-Man wore a red union suit; the wings, trunks, and mask were black. I thought that red and black would be a good combination. Bill said that the costume was too bright: 'Color it dark grey to make it look more ominous.' The cape looked like two stiff bat wings attached to his arms. As Bill and I talked, we realized that these wings would get cumbersome when Bat-Man was in action, and changed them into a cape, scalloped to look like bat wings when he was fighting or swinging down on a rope. Also, he didn't have any gloves on, and we added them so that he wouldn't leave fingerprints."
পরবর্তী সৃষ্টির কৃতিত্ব
কেন চরিত্রটির মালিকানা দিয়ে দিয়েছিলেন, যার বদলে তিনি পেয়েছিলেন সব ব্যাটম্যান কমিকে একটি বাধ্যতামূলক বাইলাইন। এ বাইলাইনে প্রথমে "Batman created by Bob Kane" লেখা থাকত না; শুধু প্রতিটি গল্পের প্রথম পৃষ্ঠায় তার নাম লেখা থাকত। ১৯৬০-এর দশকের মাঝামাঝি সময় থেকে কমিক বইয়ে তার নাম আসা বন্ধ হয়ে যায়, তার বদলে প্রতিটি গল্পের লেখক এবং শিল্পীদের নাম ছাপা হতে থাকে। ১৯৭০-এর দশকের শেষের দিকে, যখন জেরি সিগেল এবং জো শুস্টার সুপারম্যান তৈরির জন্য তাদের নামের সাথে "created by" শিরোনাম পেতে শুরু করেন, আর উইলিয়াম মোল্টন মার্সটনও ওয়ান্ডার ওম্যান চরিত্রটির জন্য বাইলাইন লাভ করেন, ব্যাটম্যানের কাহিনীগুলোতে অন্যান্য নামের সাথে "Created by Bob Kane" কথাটি যোগ হয়।
ফিঙ্গার একইরকম স্বীকৃতি পাননি। যদিও ১৯৪০-এর দশক থেকে তিনি ডিসির অন্যান্য কাজের জন্য স্বীকৃতি পেয়েছিলেন, ১৯৬০-এর দশকে তিনি ব্যাটম্যান লেখার জন্য নামমাত্র স্বীকৃতি পাওয়া শুরু করেন; উদাহরণস্বরূপ, ব্যাটম্যান #১৬৯ (ফেব্রুয়ারি ১৯৬৫)-এর চিঠিপত্র পাতায় সম্পাদক জুলিয়াস শোয়ার্টজ তার নাম দেন রিডলারের স্রষ্টা হিসেবে, যে ব্যাটম্যানের নিয়মিত শত্রুদের একজন। কিন্তু ফিঙ্গারের চুক্তির কারণে তার কাছে শুধু তার রাইটিং পেজ রেট থাকে, কোনও বাইলাইন নয়। কেন লিখেছেন, "Bill was disheartened by the lack of major accomplishments in his career. He felt that he had not used his creative potential to its fullest and that success had passed him by." ১৯৭৪ সালে ফিঙ্গারের মৃত্যুর সময় পর্যন্তও ডিসি আনুষ্ঠানিকভাবে ফিঙ্গারকে ব্যাটম্যানের সহস্রষ্টা হিসেবে স্বীকৃতি দেয়নি।